Lav et referat af nedenstående tekst:

Tekst:
Kort før klokken fire natten til lørdag fik Nordjyllands Politi en anmeldelse om, at en ung mand var hoppet ud fra Limfjordsbroen i Aalborg og ned i det kolde vand. Vidnerne, der havde alarmeret politiet mente, at der var tale om en mand på 20 -til 25 år. Politiet satte ifølge vagtchef Bent Højgaard det store eftersøgningsapparat i gang, så dykkere, en båd og en helikopter ledte efter manden. Men efter to en halv times intens eftersøgning var manden stadig ikke dukket op, så politiet aftalte med Søværnets Operative Kommando at indstille eftersøgningen. I løbet af natten og morgenen har politiet ikke fået melding om, at manden skulle være savnet.

Referat:
Politiet fik anmeldelse om, at en mand var hoppet i Limfjorden, men trods stor eftersøgning fandt man ingen.